18.9.2023
EL
Επίσημη Εφημερίδα της Ευρωπαϊκής Ένωσης
L 229/39
Άρθρο 30 Λειτουργία του ευρωπαϊκού συμβουλίου για τους ημιαγωγούς 1.
Το ευρωπαϊκό συμβούλιο για τους ημιαγωγούς πραγματοποιεί μία τουλάχιστον τακτική συνεδρίαση ετησίως.
Μπορεί να συγκαλεί έκτακτες συνεδριάσεις κατόπιν αιτήματος της Επιτροπής ή κράτους μέλους και όπως αναφέρεται στα άρθρα 20 και 23. 2.
Το ευρωπαϊκό συμβούλιο για τους ημιαγωγούς συνεδριάζει χωριστά για τα καθήκοντά του που αναφέρονται στο άρθρο 28 παράγραφος 2 στοιχείο α) και χωριστά για τα καθήκοντά του που αναφέρονται στο άρθρο 28 παράγραφος 2 στοιχεία β), δ), ε) και στ). 3.
Ο πρόεδρος του συμβουλίου συγκαλεί τις συνεδριάσεις και καταρτίζει την ημερήσια διάταξη, κατόπιν διαβούλευσης με τα μέλη του ευρωπαϊκού συμβουλίου για τους ημιαγωγούς, σύμφωνα με τα καθήκοντα του ευρωπαϊκού συμβουλίου για τους ημιαγωγούς βάσει του παρόντος κανονισμού και του εσωτερικού κανονισμού του εν λόγω συμβουλίου.
Η Επιτροπή παρέχει διοικητική και αναλυτική στήριξη για τις δραστηριότητες του ευρωπαϊκού συμβουλίου για τους ημιαγωγούς σύμφωνα με το άρθρο 28. 4.
Ο πρόεδρος, όποτε συντρέχει λόγος, εμπλέκει αντιπροσωπευτικές οργανώσεις του τομέα των ημιαγωγών και καλεί εμπειρογνώμονες με ειδική εμπειρογνωσία στο θέμα, μεταξύ άλλων από οργανώσεις ενδιαφερόμενων μερών, και διορίζει παρατηρητές για να συμμετέχουν στις συνεδριάσεις, μεταξύ άλλων κατόπιν πρότασης των μελών.
Ο πρόεδρος μπορεί να διευκολύνει τις επαφές μεταξύ του ευρωπαϊκού συμβουλίου για τους ημιαγωγούς και άλλων οργάνων, υπηρεσιών, οργανισμών και ομάδων εμπειρογνωμόνων και συμβουλευτικών ομάδων της Ένωσης.
Για τον σκοπό αυτό, ο πρόεδρος προσκαλεί εκπρόσωπο του Ευρωπαϊκού Κοινοβουλίου ως μόνιμο παρατηρητή στο ευρωπαϊκό συμβούλιο για τους ημιαγωγούς, ιδίως σε συνεδριάσεις που αφορούν το κεφάλαιο IV σχετικά με την παρακολούθηση και την αντιμετώπιση κρίσεων.
Ο πρόεδρος εξασφαλίζει ότι στις συνεδριάσεις που αφορούν το κεφάλαιο IV σχετικά με την παρακολούθηση και την αντιμετώπιση κρίσεων συμμετέχουν τα σχετικά λοιπά θεσμικά όργανα ή οργανισμοί της Ένωσης ως παρατηρητές στο ευρωπαϊκό συμβούλιο για τους ημιαγωγούς.
Οι παρατηρητές και οι εμπειρογνώμονες δεν έχουν δικαίωμα ψήφου και δεν συμμετέχουν στη διατύπωση γνωμών, συστάσεων ή συμβουλών του ευρωπαϊκού συμβουλίου για τους ημιαγωγούς και των υποομάδων του.
Κατά περίπτωση, το ευρωπαϊκό συμβούλιο για τους ημιαγωγούς μπορεί να καλεί τους εν λόγω παρατηρητές και εμπειρογνώμονες να συνεισφέρουν με πληροφορίες και απόψεις.
5. Το ευρωπαϊκό συμβούλιο για τους ημιαγωγούς λαμβάνει τα αναγκαία μέτρα για να διασφαλίσει τον ασφαλή χειρισμό και επεξεργασία εμπιστευτικών πληροφοριών, σύμφωνα με το άρθρο 32.
ΤΜ ΗΜ Α 2 Ε θ νικεσ α ρμοδ ιεσ α ρχεσ
Άρθρο 31 Ορισμός των εθνικών αρμόδιων αρχών και ενιαία σημεία επαφής 1.
Κάθε κράτος μέλος ορίζει μία ή περισσότερες εθνικές αρμόδιες αρχές για τη διασφάλιση της εφαρμογής και της εκτέλεσης του παρόντος κανονισμού σε εθνικό επίπεδο.
2. Όταν ένα κράτος μέλος ορίζει περισσότερες από μία εθνικές αρμόδιες αρχές, καθορίζει σαφώς τις αντίστοιχες αρμοδιότητες των εν λόγω αρχών και διασφαλίζει ότι αυτές συνεργάζονται αποτελεσματικά και αποδοτικά για την εκπλήρωση των καθηκόντων τους βάσει του παρόντος κανονισμού, μεταξύ άλλων όσον αφορά τον καθορισμό και τις δραστηριότητες του εθνικού ενιαίου σημείου επαφής της παραγράφου 3. 3.
Κάθε κράτος μέλος ορίζει ένα εθνικό ενιαίο σημείο επαφής που ασκεί καθήκοντα συνδέσμου για τη διασφάλιση της διασυνοριακής συνεργασίας με τις εθνικές αρμόδιες αρχές των άλλων κρατών μελών, την Επιτροπή και το ευρωπαϊκό συμβούλιο για τους ημιαγωγούς («ενιαίο σημείο επαφής»).
Σε περίπτωση που κράτος μέλος ορίσει μόνο μία αρμόδια αρχή, η εν λόγω αρμόδια αρχή αποτελεί ταυτόχρονα το ενιαίο σημείο επαφής.